Lítill áhugi á sólarferðum í Skandinavíu
Hitabylgjan í maí og sólrík júníbyrjun veldur því að fáir Svíar hafa áhuga á að ferðast til sólarlanda. Hægt er að fá sólarlandaferðir fyrir slikk þar sem eftirspurnin er lítil sem engin.  Líkt og yfirleitt hafa margir keypt ferðina til sólarlanda með góðum fyrirvara en yfirleitt er einhver hópur sem kaupir ferðina á síðustu stundu og oft hægt að gera góð kaup.
Verð á pakkaferðum til Miðjarðarhafsins hefur lækkað um 25% í maí á milli ára, segir  Clara Larsson hjá ferðaskrifstofunni Apollo í viðtali við TT-fréttastofuna. Hún segir að nóg framboð sé af ferðum á góðum kjörum en ef veðrið versni í Svíþjóð megi búast við aukinni eftirspurn.
Adelina Dankova hjá ferðaskrifstofunni Tui hefur svipaða sögu að segja. Hún segir að allt bendi til þess að góða veðrið í Svíþjóð valdi því að fáir hafi áhuga á að ferðast til sólarlanda næstu vikurnar.
Maí var heitasti maímánuðurinn í Svíþjóð síðan mælingar hófust og nýtt maímet var sett á miðvikudag þegar hitinn fór í 31,1 gráðu í Gautaborg.
Í dag er útlit fyrir heldur svalari dag í Danmörku en undanfarna daga en þar verður ekki nema 18-23 stiga hiti og skýjað. En á morgun léttir til að nýju og hitinn rýkur upp. Spáð er 25-30 stiga hita þar í landi næstu daga. Nýtt hitamet var einnig slegið í Danmörku í maí en mánuðurinn hefur ekki verið jafn hlýr þar í landi síðan mælingar hófust.
Í Noregi var einnig slegið hitamet líkt og mbl.is hefur fjallað um en þar hefur ekki verið jafnhlýtt í maí í 100 ár.
Frétt
Þrefalt meiri úrkoma en í meðalári
Þegar tíðarfarið á Íslandi í maí er skoðað kemur í ljós að fremur svalt var í veðri í maí um landið suðvestanvert á meðan hlýtt var á Norðaustur- og Austurlandi. Mjög hlýir dagar voru í lok mánaðar á Norðausturlandi. Mánuðurinn hefur verið óvenjuúrkomusamur, þá sérstaklega vestanlands. Ný mánaðarúrkomumet voru sett á nokkrum stöðvum í maí. Í Reykjavík mældist úrkoma alla daga mánaðarins og hefur ekki mælst eins mikil úrkoma þar frá upphafi mælinga.
Meðalhiti í Reykjavík í maí var 5,7 stig og er það -0,6 stigum undir meðallagi áranna 1961 til 1990, en -1,4 stigum undir meðallagi síðustu tíu ára. Á Akureyri var meðalhitinn 7,4 stig, 1,9 stigum yfir meðallagi áranna 1961 til 1990 en 0,8 stigum ofan meðallags síðustu tíu ára. Athygli vekur að meðalhitinn á Akureyri í maí var mun hærri en meðalhitinn í Reykjavík sem er óvenjulegt. Í Stykkishólmi var meðalhitinn 5,2 stig og 7,3 stig á Höfn í Hornafirði.
Maí var úrkomusamur á landinu öllu og óvenjublautur á landinu vestanverðu.
Í Reykjavík mældist úrkoman í maí 128,8 mm sem er nærri þrefalt meira en í meðalári og sú mesta sem mælst hefur í maímánuði frá upphafi mælinga í Reykjavík. Þetta er þó ekki langt frá eldra meti sem er frá árinu 1989 þegar úrkoman mældist 126,0 mm. Á Akureyri mældist úrkoman 43,5 mm sem er meira en tvöfalt meira en að meðallagi í maí á Akureyri. Í Stykkishólmi mældist úrkoman 113,2 mm sem er það mesta sem hefur mælst þar síðan árið 1875. Á Höfn í Hornafirði mældist úrkoman 188,6 mm.
Í maí rigndi hvern einasta dag í Reykjavík. Aðeins fjórum sinnum áður hefur rignt alla daga heilan mánuð í Reykjavík, síðast gerðist það í febrúar 2012. En dagar sem úrkoma mældist 1,0 mm eða meiri í Reykjavík voru 23, þrettán fleiri en í meðalári og hafa aðeins tvisvar áður verið eins margir (árin 1896 og 1991). Slíkir dagar voru 9 á Akureyri, 4 fleiri en í meðalári.
Nokkur önnur maíúrkomumet voru sett, t.d. í Neðra-Skarði (151 mm), Hlaðhamri (97 mm), Hrauni á Skaga (128 mm), Skaftafelli (269 mm), Vatnsskarðshólum (295 mm), Hjarðarlandi (202mm), Keflavíkurflugvelli (154,9 mm) og á Nesjavöllum (495,7 mm). Úrkoman á Nesjavöllum er sú 4. mesta sem mælst hefur á landinu í maímánuði.
Hitabylgjan í maí og sólrík júníbyrjun veldur því að fáir Svíar hafa áhuga á að ferðast til sólarlanda.
Hægt er að fá sólarlandaferðir fyrir slikk þar sem eftirspurnin er lítil sem engin.
Maí var heitasti maímánuðurinn í Svíþjóð síðan mælingar hófust og nýtt maímet var sett á miðvikudag þegar hitinn fór í 31,1 gráðu í Gautaborg.
Nýtt hitamet var einnig slegið í Danmörku í maí.
Í Noregi var einnig slegið hitamet.
Þegar tíðarfarið á Íslandi í maí er skoðað kemur í ljós að fremur svalt var í veðri í maí um landið suðvestanvert á meðan hlýtt var á Norðaustur- og Austurlandi.
Mjög hlýir dagar voru í lok mánaðar á Norðausturlandi.
Mánuðurinn hefur verið óvenjuúrkomusamur, þá sérstaklega vestanlands.
Í Reykjavík mældist úrkoma alla daga mánaðarins og hefur ekki mælst eins mikil úrkoma þar frá upphafi mælinga.
Maí var úrkomusamur á landinu öllu og óvenjublautur á landinu vestanverðu.